Polisieman vas ná hy glo vrou in selle verkrag | Nuus24
Johannesburg – 'n Wes-Kaapse polisieman is Maandag in hegtenis geneem nadat hy glo 'n vrou in die Langebaan-polisiekantoor verkrag het, het die onafhanklike polisieondersoekdirektoraat (Opod) gesê.Die 53-jarige polisiebeampte is in aanhouding nadat hy na bewering 'n 23-jarige vrou verkrag het. Die vrou is in hegtenis geneem nadat tik en mandrax Vrydag, 16 November, in haar besit gevind is, het Moses Dlamini, woordvoerder, gesê."Hy het die slagoffer uit die aanhoudingselle na sy kantoor geneem. Die verdagte het na bewering die slagoffer gedwing om orale seks met hom te hê."Een van sy kollegas het hom onderbreek en die vrou is terug na die aanhoudingselle geneem. Die beampte het na die aanhoudingselle teruggekeer, waar hy na bewering die vrou verkrag het. Hy het die vrou glo weer Sondag verkrag.Die saak is op 22 November by die Opod aangemeld en die beampte is Maandag in hegtenis geneem. Hy verskyn Dinsdag in die Langebaan-landdroshof.– Volg Nuus24 op Twitter